CELEX: 62020TN0494
Language: mt
Date: 2020-07-27 00:00:00
Title: Kawża T-494/20: Rikors ippreżentat fis-27 ta’ Lulju 2020 – Satabank vs BĊE

3.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 371/16
            
         
      Rikors ippreżentat fis-27 ta’ Lulju 2020 – Satabank vs BĊE
      (Kawża T-494/20)
      (2020/C 371/19)
      Lingwa tal-kawża: l-Ingliż
      
         Partijiet
      
      
         Rikorrent: Satabank plc (St. Julians, Malta) (rappreżentant: O. Behrends, avukat)
      
         Konvenut: Il-Bank Ċentrali Ewropew (BĊE)
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-15 ta’ Mejju 2020 li permezz tagħha l-BĊE irrifjuta li jiżgura sorveljanza diretta u jagħti struzzjonijiet lill-persuna kompetenti sabiex tiżgura li l-Bank ma jibqax imċaħħad mill-aċċess għall-uffiċċji, l-informazzjoni, is-sistemi, il-fajls, id-dokumenti, il-persunal u r-riżorsi tiegħu;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tmien motivi.
      
                  1.
               
               
                  L-ewwel motiv ibbażat fuq li l-BĊE assuma b’mod żbaljat li l-azzjoni mitluba tmur lil hinn mill-kompetenzi tal-BĊE kif ukoll li ma mmotivax b’mod adegwat id-deċiżjoni tiegħu.
               
            
                  2.
               
               
                  It-tieni motiv ibbażat fuq li d-deċiżjoni kkontestata tikser id-dritt tar-rikorrent stabbilit fl-Artikolu 47 tal-Karta tad-Drittijiet Fundamentali tal-Unjoni Ewropea.
               
            
                  3.
               
               
                  It-tielet motiv ibbażat fuq li l-BĊE kiser id-dritt tar-rikorrent stabbilit fl-Artikolu 41 tal-Karta tad-Drittijiet Fundamentali tal-Unjoni Ewropea.
               
            
                  4.
               
               
                  Ir-raba’ motiv ibbażat fuq li l-BĊE kiser id-dritt tar-rikorrent stabbilit fl-Artikolu 17 tal-Karta tad-Drittijiet Fundamentali tal-Unjoni Ewropea.
               
            
                  5.
               
               
                  Il-ħames motiv ibbażat fuq li l-BĊE kiser id-dritt tar-rikorrent stabbilit fl-Artikolu 16 tal-Karta tad-Drittijiet Fundamentali tal-Unjoni Ewropea.
               
            
                  6.
               
               
                  Is-sitt motiv ibbażat fuq li l-BĊE kiser l-obbligi tiegħu skont l-Artikolu 6(5) tar-Regolament tal-Kunsill (UE) Nru 1024/2013 (1) u l-Artikolu 67 tar-Regolament (UE) Nru 468/2014 (2) tal-Bank Ċentrali Ewropew.
               
            
                  7.
               
               
                  Is-seba’ motiv, ibbażat fuq li l-BĊE kiser il-prinċipju skont liema l-BĊE għandu jaġixxi b’mod li jrendi possibbli l-osservanza tal-obbligi regolatorji.
               
            
                  8.
               
               
                  It-tmien motiv, ibbażat fuq li l-BĊE wettaq użu ħażin ta’ poter (détournement de pouvoir).
               
            
         (1)  Regolament tal-Kunsill (UE) Nru 1024/2013 tal-15 ta’ Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta’ politiki relatati mas-superviżjoni prudenzjali ta’ istituzzjonijiet ta’ kreditu (ĠU 2013 L 287, p. 63).
      
         (2)  Regolament (UE) Nru 468/2014 tal-Bank Ċentrali Ewropew tas-16 ta’ April 2014 li jistabbilixxi qafas għal kooperazzjoni fi ħdan il-Mekkaniżmu Superviżorju Uniku bejn il-Bank Ċentrali Ewropew u l-awtoritajiet nazzjonali kompetenti u ma’ awtoritajiet nazzjonali nominati (Regolament Qafas tal-MSU) (ĠU 2014 L 141, p. 1).